Rol die wiele | Die Pienk Zuit
Rol die wiele	Posted by Pienk Zuit under Uncategorized  Comments gm merk op dat die Bolshoi-teater orkes per trein moes terugreis Rusland toe van Londen af, omdat hulle instrumente nie as handbagasie op die vliegtuig mag gaan nie. Dit beteken waarskynlik dat hulle ‘n stukkie treinspoor gery het wat ek ook al gery het : van Warskou tot in Moskou. Daar is twee interessante goed van daardie rit wat ek graag deel.
Die eerste is dat die rit jou deur Belarus neem, en dat Belarus klaarblyklik nog in die Soviet Unie van die 1960’s vassit. Van polisiemanne en soldate met belaglike hoede, tot die hamer-en-sekel wat nog oral trots pryk.
Die tweede is iets wat gebeur sodra mens op die grens tussen Belarus en Pole kom. Die trein se wiele word omgeruil. Dit moet gebeur omdat die treinspore in die ou USSR weier is as in die res van Europa. Die trein ry in ‘n groot gebou in, die hele onderstel word losgeskroef en dan word die hele trein, met almal nog in die trein, opgehys. Die hele onderstel ry weg en ‘n nuwe een word onder die trein ingery. Alles word laat sak, en omtrent 2 uur later kan jy Belarus binnery.
(Die foto’s is nie my eie nie, ek het dit hier en hier gekry. Ek het ongelukkig nie digitale foto’s van my ondervinding nie.)
3 Responses to “Rol die wiele”
Omni Says:	Augustus 16, 2006 at 10:38 Hello from the USA!! 🙂
Reply	Krizz Says:	Augustus 18, 2006 at 12:01 Genade – daai fotos van die onderstel van die trein – DIT HET MY MY OOK GEBEUR!!!
Maar dit was op ‘n treinrit vanaf Kiev na Krakow. By die Ukraine-Poolse grens het hulle die onderstel van die trein geruil. Ek het ‘n pakkie filterlose sigarette wat ek in Odessa gekoop het gebruik om die soldate en die werkers gelukkig te hou. Anyway – cool pics!
Reply	rondloper Says:	Augustus 18, 2006 at 20:05 Wow! Ek sal so graag ook eendag daai trip wil doen, ek wil regtig die ou USSR sien. Ek wou dit gesien het toe dit nog USSR was, maar Belarus is mos nog steeds ‘n regte oorblyfsel daarvan.
Augustus 16, 2006 at 10:04